****

**Kas jāņem vērā  
LAIKĀ, KAD  
darbā tiek pieņemti darbinieki no ārvalstīm**

| Soļi | **Darbības** | |
| --- | --- | --- |
| **1** | Pirmie soļi | Jūs kā darba devējs esat veicis izpēti, esat izstrādājis plānu un esat gatavs pieņemt darbā darbiniekus Eiropā — bet ar ko sākt? Vispirms izpētiet *EURES* (Eiropas darbvietu mobilitātes portāls) — mums ir visa informācija, kas jums palīdzēs reklamēt savu vakanci un sākt meklēt kandidātus... |
| **2** | **Paziņojums par vakanci** | Lai ievietotu savu vakanci *EURES* portālā, jums tā vispirms jāizvieto vietējā nodarbinātības dienestā (skatiet saiti “*Kā ievietot darba piedāvājumu*” *EURES* portālā). |
| **3** | ***EURES* CV meklēšana** | *EURES* datubāzē ir vairāk nekā 260 000 darba meklētāju, kuri meklē darbu ārvalstīs. Reģistrējieties CV tiešsaistē šodien (skatiet opciju “*CV meklēšana”*). Datubāze ir ātri un viegli lietojama. |
| **4** | ***EURES* pasākumu kalendārs** | *EURES* ir uzskaitīti nozīmīgākie pasākumi, ko organizē tā dalībnieki. Izmantojiet kalendāru, lai uzzinātu vairāk par darbā pieņemšanas pasākumiem, kas notiek visā Eiropā. |
| **5** | **Kultūras izpratne** | Tagad, kad zināt, no kuras valsts vēlaties pieņemt darbā darbinieku, neaizmirstiet noskaidrot sīkāku informāciju par valsti, par kuru interesējaties. Piemēram, jūs varētu konstatēt, ka diena, kad vēlaties pieņemt darbā darbinieku no ārvalstīm, ir svarīga valsts svētku diena. |
| **6** | **Prezentācija par uzņēmumu** | Apsveriet iespēju sagatavot prezentāciju kandidātiem, lai popularizētu uzņēmumu un informētu par pieejamo pārcelšanas atbalstu. Varbūt varat to pārtulkot un ievietot savā tīmekļa vietnē? |
| **7** | **Pakalpojumu līmeņa vienošanās** | Ja jūs pieņemat darbā ar trešās personas palīdzību, neaizmirstiet aprakstīt abu pušu atbildību un saistības vai nu uz līguma pamata, vai noslēdzot pakalpojumu līmeņa vienošanos. |
| **8** | **Dalība *EURES* darba gadatirgos ārvalstīs** | Ja vēlaties pieņemt darbā vairākus darba ņēmējus, varat apsvērt iespēju apmeklēt *EURES* darba gadatirgus ārvalstīs — EEZ valstīs, kurās ir pieejams nepieciešamais darbaspēks. Sazinieties ar savu vietējo *EURES* padomdevēju, lai uzzinātu, kādas ir iespējas, un sīkāku informāciju par dalības atbalstu/pasākumiem. |
| **9** | **Atsauksmju pārbaudīšana** | Atsauksmes CV ir svarīgas, bet nevar pieņemt, ka persona, kura norādīta atsauksmēs, spēs sarunāties vai sazināties ar jums jūsu dzimtajā valodā. Jūs saņemsiet labāku atbildi, rakstot kandidāta bijušajiem darba devējiem viņu dzimtajā valodā. |
| **10** | **Darbinieku apliecinājumi** | Pajautājiet saviem esošajiem darbiniekiem, kas viņiem vislabāk patīk, strādājot pie jums. Izmantojiet gadījumpētījumus, lai informētu par savām darba iespējām un, ja iespējams, iesaistītu veiksmīgi integrētus migrējošus darba ņēmējus. |
| **11** | **Pārcelšanās atbalsts** | Uzņēmums, kas iegulda savos cilvēkos, gūst labumu no lielākas produktivitātes. Novērtējiet, cik liels pārcelšanas atbalsts ir pieejams jūsu jaunajam darbiniekam. Kā jūs vēlētos, lai pret jums izturas? |
| **12** | **Novērtēšana** | Apkopojiet atsauksmes no sava darbā pieņemšanas partnera un kandidātiem. Tas palīdzēs novērtēt projekta priekšrocības un trūkumus un uzlabot turpmāko darbā pieņemšanas darbību ārvalstīs. Neaizmirstiet arī sniegt atsauksmes saviem kandidātiem un darbā pieņemšanas partneriem. |